Sommer-OL 2028

**Sommer-OL 2028** blir de 34. olympiske sommerleker og skal etter planen arrangeres i Los Angeles fra 14. til 30. juli 2028. Dette vil bli tredje gang Los Angeles arrangerer de olympiske sommerlekene, da de var vertsby både for Sommer-OL 1932 og Sommer-OL 1984.

## Valg av vertsby
Søknadsprosessen ble innledet med at fem søkere ble valgt av Den internasjonale olympiske komité (IOK) 16. september 2015 som kandidater til Sommer-OL 2024.  Søkerbyene var Paris, Los Angeles, Hamburg, Roma og Budapest. Los Angeles søkte derfor i utgangspunktet om arrangementet for 2024. Etter at Hamburg trakk sitt kandidatur 29. november 2015 etter en lokal folkeavstemning, Roma trakk sitt kandidatur 21. september 2016 og Budapest trakk sitt kandidatur 22. februar 2017, var Los Angeles og Paris de eneste søkerbyene til Sommer-OL 2024. Los Angeles inngikk så en avtale med Paris og IOK om at de var sikret å få arrangere lekene for 2028, dersom Paris fikk 2024-lekene.

Under IOKs 131. sesjon i Lima 13. september 2017 ble Paris, som eneste søkerby, først enstemmig valgt til arrangørby av sommerlekene i 2024. Deretter ble Los Angeles enstemmig valgt til arrangørby av sommerlekene i 2028, også som eneste søkerby. 

## Arenaer og arrangørsteder
Sommerlekene skal arrangeres hovedsakelig i Los Angeles, men enkelte øvelser er plassert andre steder i Sør-California og to øvelser skal avvikles i Oklahoma City. Arenaene som skal benyttes er enten allerede eksisterende eller midlertidige, i tråd med IOKs ønske om at organisasjonen skal stå for en bærekraftig utvikling i henhold til styringsdokumentene «Olympic Agenda 2020+5», «The IOC Olympic Sustainability» og «The IOC's Climate Commitment». Her presenteres IOKs mål og ønsker om at det i større grad skal legges vekt på å benytte steder og arenaer som allerede har eksisterende anlegg og eventuelt midlertidige arenaer. Dersom det må bygges nye arenaer, skal det foreligge planer om tilrettelegging for en eller annen form for gjenbruk av disse. Dette er også årsaken til at konkurransene i slalåm-padling og softball skal arrangeres på eksisterende arenaer i Oklahoma City.

### Downtown Sports Park

### Valley Sports Park

### South Bay Sports Park

### Long Beach Sports Park

### Westside

### Andre arenaer i Sør-California

### Oklahoma City
Oklahoma City i Oklahoma skal arrangere øvelsene i padling (slalåm) og softball, da man valgte eksisterende arenaer i stedet for å bygge midlertidige arenaer i Los Angeles.

### Fotball
Ifølge søknaden skal alle fotballkampene spilles på arenaer i Los Angeles og andre nærliggende byer i California. Det skal velges totalt sju arenaer som skal arrangere fotball.

;Bekreftede arenaer:

;Mulige arenaer utenfor Los Angeles:

## Idretter
I tråd med retningslinjene IOK innførte i 2017, skal de olympiske sommerlekene bestå av 28 obligatoriske kjerneidretter, samt inntill seks idretter som hver enkelt organisasjonskomité selv kan velge å arrangere. Rullebrett, sportsklatring og surfing kom med som nye idretter i Sommer-OL 2020, og er nå blitt obligatoriske olympiske kjerneidretter. 

Boksing ble juni 2024 fjernet både fra det olympiske programmet for 2028 og som kjerneidrett, etter at det internasjonale bokseforbundet (IBA) ble suspendert av IOK i 2023. Det har blitt arrangert øvelser i boksing i de fleste sommerlekene og i samtlige sommerleker siden Sommer-OL 1920. 20. mars 2025 anerkjente IOK bokseforbundet World Boxing som ansvarlig for olympisk boksing, og idretten kom tilbake på programmet for lekene i 2028. Moderne femkamp og vektløfting ble etter hvert beholdt på programmet, til tross for at begge idrettene først ble vedtatt fjernet. Los Angeles' organisasjonskomités egenvalgte idretter blir flaggfotball, squash, baseball/softball, cricket (Twenty20) samt lacrosse. Alle de egenvalgte idrettene ble godkjent 16. oktober 2023 under IOKs 141. sesjon i Mumbai i India. Flaggfotball og squash blir helt nye som olympiske idretter, baseball/softball ble sist arrangert i Sommer-OL 2020, mens cricket skal arrangeres for første gang siden Sommer-OL 1900 og lacrosse skal være med for første gang siden Sommer-OL 1908. 19. september 2025 ble det bestemt at vektløfting skal utvides med én ekstra vektklasse for både kvinner og menn av helsemessige årsaker, da IOK ønsker å bidra til at utøverne ikke må gjennomgå helseskadelige vekttap for å passe inn i vektklassene.   

* 
* 
** 
** 
* 
** 
** 
* 
* 
* 
** Fri stil 
** Gresk-romersk stil 
* 
* 
* 
* 
* 
* 
* 
* 
** 
** 
** 
* 
** Dressur 
** Feltritt 
** Sprangridning 
* 
* 
* 
* 
* 
* 
** Slalåm 
** Sprint 
* 
* 
* 
* 
* 
* 
* 
* 
* Svømmesport
**
**
**
** 
* 
** BMX fristil 
** BMX 
** Terrengsykling 
** Landevei 
** Banesykling 
* 
* 
* 
* 
* 
** 
** 

## Kringkasting
### Norge
European Broadcasting Union (EBU) og Warner Bros. Discovery forhandlet sammen og ble 16. januar 2023 enige om en avtale med IOK, vedrørende tildelingen av TV-rettighetene for Europa for Vinter-OL 2026, Sommer-OL 2028, Vinter-OL 2030 og Sommer-OL 2032. I Norge innebærer dette at NRK, som medlem av EBU, har rettigheter til å sende alt fra Sommer-OL 2028 på alle sine plattformer – inkludert lineære sendinger. Warner Bros. Discovery kan sende alt på betal-TV og via sine strømmetjenester.

### Verden
#### Liste over TV-rettigheter

## Referanser


## Eksterne lenker
* 
*  2028 Summer Olympics hos olympedia.com